شعر ترکی هرکس اوز فکرین ائدیر
بیلمورم گلدی نه لر ، بیردفعه انسان باشینا!؟
دینی ایمانی گئدیب ، قالمادی مثقال قدَری!؟
یوخدیر امکانی بیری ، آیغی قاچا ال توتالار
چون اوره ک آشییانیننان ، گئدیب انصاف اثَری
هرکس اوز فکرین ائدیر ، کیمدی ائدن اوزگه خیال
ایندی ته لیک حصاری ، آلدی بیزیم دوروبَری
هامو بایقوش کیمی ویرانه ائدیب دنیاسینی
ظلمتیلن قاریشیب آتدی گون آیدین سحَری
کیمی سن دیندیریسن ، ایری باخیر سانکی داووز
ائله بیل ناشتا ایچیب بیر دولی فنجان زهَری
هانسی علت اونا باعثدی بشر دای شر اولوب
داها بار وئرمه دی قلبینده محبت شجَری
قورئییب چشمه ی خیرینده بیتیب شر قمیشی
ائله بیل دوستلاریمین واقعه دن یوخ خبَری
ایندی تبدیل اولونوب بیر تازا موجوده بیلون
دالدا شیطان، آرادا فتنه ولیک اوزده پَری
نه قانیر دیل ، نه تانیر دین ، نه ده مذهب شعارین
بو شَبَحدن اوزاغ اول ، زاهد اونین وار خطَری
زعفر نظرزاده زاهد بیستم تیر ماه یکهزارو سیصدو نودویک ه.ش
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab